Malaiwan

## Audition

มาลัยวรรณ ปรากฎตัวเป็นลำดับที่ 16 ถูกแองเจิ้ลเลือกเข้าทีมหนึ่งคนคือแองเจิ้ลเอลซ่า ทำให้มาลัยวรรณเข้าทีมเอลซ่าโดยอัตโนมัติ เป็นสมาชิกคนที่สองของทีม

*"หนูไม่ตกแน่ค่ะ แต่จะทีมใครเท่านั้น - แองเจิ้ลหรี่หันหน้า"*

*"ขอให้หนูได้ถ่ายโจทย์นาฬิกา Omega นะคะ - แองเจิ้ลโพลาร์"*

*"น้องเลือกภาพได้ดีมากๆ ทั้งภาพน้องบาน ทั้งภาพน้องเอง แต่ทีมป้าเต็มแล้วค่ะ มองไปที่อีก 2 คน - แองเจิ้ลคารวย"*

*"หนูไม่นกแล้วนะคะ หนูมาอยู่ทีมพี่มา ไปพิสูจตัวเองว่าหนูก็ไปไกลได้ค่ะ - แองเจิ้ลเอลซ่า"*

## Episode 1

มาลัยวรรณ ธิดาแห่งธาตุน้ำ ใช้ชีวิตอาศัยในมหาสมุทรกับเหล่าสัตว์ทะเลมากมายมีนิสัยใจเย็น อารมณ์อ่อนไหว สามารถหายใจเข้าออกในน้ำได้นานนับสิบวัน เหล่านักเดินเรือสำราญ เรือยักษ์ ถ้าได้เห็นเธอในน้ำ ต่างก็พากันเคลิ้มหลงไหลดังมนตร์สะกด เมื่อรู้ว่า ท่านหญิงแม่ต้องตกอยู่ในอันตราย มาลัยจึงต้องขึ้นออกจากน้ำใช้พลังเข้มแข็งที่มีในตัว มาเพื่อช่วยเหลือท่านหญิงแม่สลัดคราบนางพญาใต้น้ำในมหาสมุทร ขึ้นมาบนฝั่ง

*"อันนี้ดูธรรมดาไปคับ เหมือนนางแบบใส่ชุดว่ายน้ำมายืนโพสเฉย ไม่มีความสัมพันธ์ใดๆให้นึกถึงธาตุน้ำเลยคับ - ของพี่ใหญ่"*

*"มาคล้ายดินครับ คือสื่อถึงน้ำได้อยู่ แต่เหมือนมาขายชุดว่ายน้ำ ถ้าเป็นภาพเล่นน้ำอะไรแบบนี้จะดูดีกว่า แต่ตัวนางแบบก็มีท่าโพสที่ดี เซ็กซี่ ทำให้ภาพมันสวยงามครับ - วศิน"*

## Episode 2

Pantip.com เว็บบอร์ดที่ดีที่สุดของไทย แต่มาลัยไม่คิดแบบนั้นค่ะ มันเป็นมากกว่านั้น เป็นแหล่งรวมสังคมที่มีคุณภาพ มีการช่วยเหลือแบ่งปันน้ำใจต่อเพื่อนสมาชิก และที่ทำให้มาลัยมีทุกวันนี้ได้ก็เพราะเว็บนี้ค่ะ แต่ก่อนมาลัยเป็นสาวอวบที่พยายามลดน้ำหนักค่ะ ออกกำลังมา 1 ปีก็ไม่เห็นผล ตอนนั้นมาลัยท้อใจมากค่ะ ปรึกษาใครก็ไม่ได้มีแต่คำพูดถากถางค่ะ " เล่นไปก็เปลืองค่าฟิตเนส " อย่างเธอทำไม่ได้หรอก ริออกกำลังกาย ไม่ผอมสักที เอาเงินไปทำอย่างอื่นดีไหมที่เธอออดิชั่นไม่ผ่านเดอะว้าว เพราะเค้าหานางแบบ ไม่ได้หาแม่พันธ์คำพูดเหล่านี้เสียดแทงใจดำของมาลัยมากๆค่ะ มาลัยไม่รู้จะถามใคร จึงไปตั้งกระทู้ในเว็บ ห้องสวนลุมพินี มากกว่าคำสอน ยังให้กำลังใจ ยังให้มาลัยเห็นความอดทน ไม่มีอะไรที่เราจะทำไม่ได้ ทุกอย่างไม่ประสบความสำเร็จด้วยวันเดียวต้องใช้เวลา ทุกวันนี้มาลัยหุ่นดีขึ้นกล้ามเนื้อแข็งแรงขึ้ง สุขภาพภูมิแพ้ก็หายไป ต้องขอขอบคุณเว็บไซด์ pantip ที่ทำให้มาลัยมีวันนี้ค่ะและมาลัยมีความสำเร็จจะโชว์ให้ทุกคนดูค่ะ

*"แฝงขายของมี อย. รึเปล่าคะ เดี๋ยวจะแจ้งหน่วยงานไปตรวจสอบ ตัวภาพแม้จะใช้แบล็กกราวน์โล่งแต่ก็ไม่เลวร้ายค่ะ เพราะงานผ้าที่ถ่ายออกมาได้จังหวะสวยดี สีสันตัดกันสวย สื่อสารได้เข้ากับห้องอยู่เหมือนกัน สิ่งที่อยากจะติคงเป็นเรื่องสีหน้าตอนนี้มันดู blank อ่ะค่ะ - เมเรดิธ"*

*"ทำได้ดีกว่าวีคที่แล้วมากกก ชอบริ้วผ้าที่ปลิว กับกางเกง ไม่ชอบเสื้อ มันดูรัดกุม ขัดกับการโล้ชิงช้าไปนิดคับ - ของพี่ใหญ่"*

## Episode 3

มาลัยเองก็รู้สึกหนักใจไม่น้อย เพราะคอนเซปต์ที่ได้มาช่างล้ำลึกและอัศจรรย์ใจค่ะ ใครได้ถ่ายเล่มนี้มาลัยคิดว่าเป็นนางแบบที่โชคดีค่ะ โดยเล่มนี้มาลัยได้รับการบรีฟจากคุณ ดี๋ กาละตา มาว่าเล่มนี้เราจะแสดงความเป็นเจ้าหญิงแห่งดาวเนบิลแห่งกาแล็กเซียสีกุหลาบ
ที่มาพร้อมกับเสื้อลายปักษ์นกกระเรียนของชายา คนที่ 69 ของท่านพ่อ พระองค์ท่าน ต้องการให้เห็นว่าดาวเรานอกจากมีเจ้าหญิงที่สวยแล้ว เรายังมีฝีมือศิลปะและวัฒนธรรมไม่แพ้ใครอีกต่างหาก มาลัยได้รับบรีฟ จึงโพสท่าที่ดูสง่าและเมคอัพดุจราวเจ้าหญิง (หน้าสวยอยู่แล้วเลยไม่ได้แต่งเยอะ) โดนการดันตัวไปด้านหน้าเพื่อโชว์ลายปักนกกระเรียนด้วยค่ะ และเทรนด์ปีหน้าก็คือเสื้อผ้าปักดิ้นไหมประกายทองกับคัทติ้งแบบร่วมสมัย ทำให้ภาพปักไม่เชยอีกต่อไปค่ะ

*"นางแบบสวยสง่าสมกับเป็นเจ้าหญิงแห่งดาวเนบิล เสื้อผ้าลายปักแบบนี้ก็สวยดูเป็นเทรนด์ที่ทันสมัยขึ้นครับ สื่อเอกลักษณ์ของปกได้ดี หัวหนังสือไปอยู่ด้านล่างมันก็แปลกดีนะครับ แต่เวลาวางบนแผงกลัวจะไม่เห็นหรือเปล่า แล้วปกมันดูว่างๆ ไปหน่อยไม่รู้ว่าเล่มนี้มีเนื้อหาอะไรเด่นๆ บ้างที่ควรจะซื้อกลับไปอ่านอ่ะครับ - วศิน"*

*"ปกไม่มีอะไรมากนะคะ ออกแนวเรียบหรูซึ่งไม่ค่อยเจอกับปก ISSUE ของนุ้งดี๋ แต่ปกนี้ก็ทำได้ดูดีนะคะ ให้อารมณ์ความเป็นเจ้าหญิงได้ดีค่ะ - เมเรดิธ"*

## Episode 4

มาลัยวรรณ ปรากฎตัวด้วยความสง่างามบนรันเวย์ในโอเวอร์โค้ทสีดำพร้อมลายพิมพ์กำมะหยี่ลายเสือ ชุดทั้งหมดผ่านกระบวนการ eco-manufacturing ตามแบบฉบับรักษ์โลกของ MYW2K และลายพิมพ์เสือกำมะหยี่นี้มีนัยยะสำคัญซ่อนอยู่ เพราะเสียงร้องของเสือ เป็นหนึ่งในเสียงร้องที่มาลัยวรรณและดีไซน์เนอร์เลือกขึ้นมาเป็นกระบอกเสียง ทวงคืนสิทธิ ความเฟียซ และสง่างามของเสือให้มีอยู่แต่ในธรรมชาติเท่านั้น ใครๆก็ทราบดีว่า การล่าเสือ การฆ่าเสือ หรือถลกหนังเสือมา เพื่อนำมาผลิตเป็นผลงานแฟชั่นหรือประดับบารมี ไม่ว่าจะเป็นเสือโคร่ง เสือดาว เสือดำ หรือเสือประเภทใดก็ตาม นอกจากจะเป็นการทำลายวงจรสายพันธุ์ของเสือแล้ว ยังเป็นการลดคุณค่าความเป็นมนุษย์ลงอีกด้วย เพราะมนุษย์ที่ม่ีความคิดต้องรู้จักเคารพสิทธิในร่างกายของผู้อื่นรวมถึงสัตว์ ที่ช่วยสร้างสมดุลให้สิ่งแวดล้อมด้วยเช่นกัน

*"กันยาชอบสีหน้า ชอบจริตนางแบบ และชอบชุด ชอบการนำเสนอของชุเนะคะ ติดเพียงอย่างเดียวเองที่ชุดนี้ทำให้นางแบบดูตัวใหญ่ไปหน่อย (แต่ก็ไม่มากนะ ถ้าเพ่งดีๆ) แต่อินเนอร์ และการนำเสนอ ถือว่ามีความชัดเจนและเฟียซ เหมาะเป็นเสือค่ะ (อาจจะมีความเป็นนางร้ายอยู่หน่อยๆ นะคะ) - กันยา"*

## Episode 5

บัลเล่ต์ ต้นกำเนิดของบัลเล่ต์ในประเทศรัสเซีย มาลัยวรรณขอยกย่อง เชิดชู สตรีที่สร้างสรรค์ผลงายที่เลื่องชื่อ มายา พรีเซ็ตสกายา
ท่านเป็นต้นแบบการเต้นที่สง่างา และได้รับบทบาทดังๆ อย่าง โอเด็ตและโอดิล จากแบล็คสวอนค่ะ นอกจากบทบาทที่ได้รับแล้วท่านถือได้ว่าเป็นแรงบันดาลใจของสาวๆนักบัลเล่ต์รุ่นใหม่ที่อยากประสบความสำเร็จอย่างท่าน ถึงแม้ท่านจากไปจากโรคหัวใจวายเมื่อหลายปีที่ผ่านมา แต่ท่านก็ได้สร้างนักบัลเล่ต์ที่มีคุณภาพและแรงบันดาลใจค่ะ

*"คล้ายเจ้าสาวเหมือนกันเนอะ ยังดีที่ท่าทางยังพอจะเป็นบัลเล่ต์ได้ค่ะ แต่ถ้าหากภาพนี้หยิบจุดเด่นของมายามาใช้ได้ เช่น เกี่ยวกับสวอนเลกอาจจะสื่อได้ชัดเจนเพิ่มขึ้น - เมเรดิธ"*

*"ภาพสวย คนสวย เสื้อผ้าสวย แรงบันดาลใจถือว่าพอได้นะคะ เพียงแต่ตัวบุคคลที่ยกมาเนี่ยมีความอ่อนช้อยค่ะ แต่ท่าโพสของมาลัยวรรณ โอเคค่ะ กันยาก็นึกถึงบัลเลต์นะคะ แต่ความอ่อนช้อยหรือจิตวิญญาณที่เป็นนักแสดงมันยังไม่มีมากเท่าที่ควรค่ะ ภาพนี้กันยาชอบนะคะ ในแง่ของความสวยค่ะ - กันยา"*

## Episode 6

ด้วยดนตรีและทำนอง สาวเจ้านาม คันแตฮี กำลังฝึกซ้อมเต้นอยู่นั้นได้เกิดเหตุการณ์ไม่คาดฝันเกิดขึ้น สปอร์ทไลท์ด้านบน ตกลงมาลงใส่หลังคันแตฮีเข้าอย่างจัง แบบอาจารย์สึกิคาเงะ จิงุสะ ด้วยไฟฟ้าแรงสูงได้ชอตตัวเธอเข้าอย่างจัง จนเธนหมดสติในตอนนั้นเป็นยามค่ำคืนและเงียบสงัด จึงไม่มีใครมาช่วยเธอ เธอล้มฟุบสลบไปสามวันสามคืน ร่างกายเธอเริ่มกระตุกอีกครั้ง เธอเด้งตัวขึ้น และมองไปรอบข้าง ทุกอย่างเหมือนเดิม เธอเห็นสปอร์ทไลท์ตกอยู่ เธอคิดในใจ สงสัยฉันคงสลบไป เธอจึงตื่นขึ้นมาซ้อมใหม่ คราวนี้เธอเต้นได้สวยงามและแข็งแกร่งกว่าเดิม เธอเต้นไปเรื่อยกระแสไฟฟ้าก็เริ่มสปาร์คขึ้นเรื่อย ยิ่งเธอเต้นแรงเท่าไร พลังก็ออกมามากขึ้น
ทันใดนั้นพลังได้ออกมาเป็นลูกไฟฟ้าก้อนใหญ่ เธอตกใจมาก ร่างกายฉันเป็นอะไร จากนั้นมีร่างสาวสวยในเงาดำปรากฏตัวขึ้น ตื่นขึ้นแล้วสินะ สาวพลังอสุนี!!!

*"แก้ปัญหาได้ดีนะคะ ภาพนี้มีความขายตรง ตัวภาพมาน้อยเช่นเดียวกับเซเลน่าแต่ก็มีพลังที่สื่อได้ชัดเจนตรงตัว สิ่งที่ชอบมากในภาพนี้คือสีหน้าและท่าทางของมาลัยค่ะ เมดี้ว่ามันสวยเข้ากับภาพดี - เมเรดิธ"*

*"โอ้โหแฟนตาซีพลังสายฟ้ามาเลยครับ ท่าทางในภาพก็เล่นท่ายากซะด้วย ศัลสายฟ้าได้พอเหมาะกับท่าทางเลย พลังชัดเจนเต็มตา สีหน้าท่าทางดี ศักยภาพดี แต่ยังไงดีถ้าองค์ประกอบภาพมันเป็นกลางแจ้งมีฝนตกมันอาจจะสื่อพลังได้สมบูรณ์ขึ้น แต่เท่านี้ก็ถือว่าสร้างสรรค์เอามาประยุกต์ดีครับ - วศิน"*

## Episode 7

ชาคูลล์ซ่า ...ได้เวลาซ่ากับมาลัยวรรณ !! ก่อนอื่นฟังเพลงเพื่อได้อรรถรสค่ะเบื่อไหมกับการทำอะไรแบบเดิมๆ คนมองว่ามาลัยเอะอะบัลเล่ต์ เอะอะออกกกำลังกาย สวยไปวัน แคมเปญนี้มาลัยขอเปลี่ยนตัวเองในลุคส์เท่ๆสไตล์เจร็อคกับ ชาคูลล์ซ่า แถ้เด่ดแถ้แด่ด เหมือนกับชาที่คิดนอกกรอบเพิ่มความซ่าเข้าไป ให้เกิดความโดดเด่นกว่าชาเจ้าอื่น นอกจากคความซ่าแล้วความเปรี้ยวที่ลงตัวอร่อย ติดปากเหมือนมาลัยลิปส์เหลือง งานนี้ขายอย่างเดียวค่ะกับ ชาคูลล์ซ่าาาาา

*"มาในลุคเท่ห์ๆ แมนๆ ยากูซ่าก็เปลี่ยนลุคไปพอสมควร หลากหลายดีครับ โลโก้ ฟ้อนอะไรต่างๆ ทำได้ดี แล้วก็มีกิมมิคด้วยปากสีเหลืองเหมือนดื่มชาเข้าไปด้วย โดยรวมน่าสนใจและมีลูกเล่นดีครับ และชอบที่กล้ามาในลุคใหม่ครับ - วศิน"*

*"อันนี้เรียบๆ แต่ก็ดูดีทีเดียวคะ อาจจะไม่ได้เล่นใหญ่ แต่ไดเร็กชั่นสื่ออยู่ ทั้งการแต่งกายของนางแบบแถมถือผลิตภัณฑ์ได้เด่นดีนะคะ และที่ดีที่สุดเลยคือเก็บรายละเอียดให้ทาปากสีเหลือง ลิงก์กะสีของผลิตภัณฑ์คะ ถือว่าทำได้ดีคะ ขายได้จริง - ยาวใหญ่"*

## Episode 8

สิ่งที่มาลัยวรรณรู้สึกว่าตัวเองภูมิใจความเป็นคนไทย ก็คือวัฒนธรรมของไทยค่ะ วัฒนธรรมไทย นอกจากสวยงามแล้วยังทรงภูมิปัญญาอีกด้วยค่ะ วันนี้มาลัยวรรณมาในชุดไทยสไบข้าง คล้องพวงมาลัย ที่แสดงถึงอัตลักษณ์ความเป็นไทยอย่างชัดเจนค่ะ ไม่ว่าจะเป็นผ้าทีสไบที่ทอด้วยมือปักดิ้นเงินอร่ามตา ที่สืบทอดกันมาหลายช่วงอายุคนเลยที่เดียวค่ะ นอกจากปักดิ้นทอแล้วนั้น ชุดไทยยังแสดงให้ถึงความมีศิลปะการจับจีบผ้าที่ไม่เหมือนชาติใด ส่งเสริมผู้สวมใสดูสง่ามงามน่าค้นหาและท้ายที่สุดคือศิลปะการร้อยพวงมาลัย ที่แสดงให้เห็นถึงความใส่ใจและความปราณีตของคนไทยค่ะ คนไทยมักจะมอบพวงมาลัยให้กับพระหรือแขกบ้านแขกเมือง และท้ายสุดชื่อมาลัยวรรณ แปลว่า ผิวเหมือนพวงดอกไม้ แม่ตั้งให้หนู เพราะหนูผิวพรรณสดใสแบบดอกไม้สดที่เต่งตึงและเบ่งบานค่ะ

*"โอ้โหหมาแบบนี้ก็ไทยแน่ๆ ล่ะครับ คุณสวยมากกกก เสื้อผ้าดูมีดีเทลรายละเอียดเยอะดี แล้วก็ชมที่มีพวงมาลัยเพิ่มเข้ามาทำให้ภาพดูมีอะไรที่แสดงความเป็นไทยเข้ามาอีก แล้วก็ท่าทางอินเนอร์ดูมีความเป็นไทยมากๆ แต่สถานที่ในภาพอาจจะดูแย้งๆ ไปนิดๆ โดยรวมชอบครับ - วศิน"*

*"ทีมวาไรตี้ค่ะ นำเสนอแบบผสมๆกัน ภาพรวมผลงานของทีมนี้ดูนิ่งๆค่ะ ไม่ค่อยได้หวือหวาโชว์ศักยภาพมากมายเท่าหลายๆคน โดยรวมจึงมีความลดหลั่นกันในทีมอยู่บ้าง เปิดคนแรกที่เซเลน่ากระเป๋าเด่นเชียวค่ะ ภาพดูมีเรื่องราวตามที่นำเสนอมานะคะ มองเป็นUSAได้ ด้านความสวยปานกลางค่ะ ไม่มากไม่น้อย ตามด้วยแจ่มใสภาพนี้มองเห็นได้ชัดว่าคืออะไร ไม่ต้องคิดซับซ้อน ขายโจทย์แบบตรงตัวแต่อาจจะเพราะมันดูลายตาและเบียดแน่นเกินไปจึงทำให้ภาพมันขาดจุดโฟกัส เลยไม่ได้ชวนมองหรือสะดุดตามากนัก อีกจุดที่น่าเสียดายคือภาพนี้ไม่น่ามีคำว่าชิคาโก้เลยเนอะ ปิดท้ายด้วยมาลัยวรรณไทยชัดเจนค่ะ มาลัยสวยในลุคนี้นะคะ เพียงแต่อยากให้เพิ่มอะไรอีกหน่อยค่ะ ส่วนตัวมองว่านิ่งไป - เมเรดิธ"*

## Episode 9

จีราวัจน์ ดาราสาวมากฝีมือ ผู้มีชื่อเสียงมีนิสัยพูดตรง ถ้าไม่ผิดก็พร้อมท้าชนโดยไม่สนใจหน้าไหน จนโดนใครต่อใครตราหน้าว่าจีราวัจน์เป็นผู้หญิงแรง จากนิยามนี้มาลัยวรรณขอสวมบทของน้องจี ในรูปแบบแฟชั่น กับฉากที่จีขับรถชนรถของธิตค่ะ ตอนนั้นจีคุยโทรศัพท์อยู่จึงไม่ได้มอง ทำให้เกิดอุบัติเหตุ ธิตลงมาเคาะประตูรถ ด้วยความโกรธ เราปะทะคารมอย่างดุเดือดเลยค่ะ แน่นอนคนอย่างจีไม่ยอมหรอกค่ะ ลงจากรถด้วยแอดติจูดท้าชน

*"ภาพนี้มาลัยสวยค่ะ สายตาท่าทางดูมีความมั่นใจในตัวเอง หยิ่ง ฉันเริ่ดฉันไม่แคร์ ซึ่งก็เป็นคาแรคเตอร์ด้านนึงที่ปรากฎในตัวละคร "จีราวัจน์" แต่ถ้าถามว่ามันสุดแล้วมั้ย ว่าใช่หนูจีแน่ๆเมดี้ว่าอาจจะยังค่ะ ยังเพิ่มได้อีก เมดี้ยังอยากเห็นอะไรมากกว่านี้ที่สามารถสื่อถึงหนูจีได้อย่างชัดเจนค่ะ - เมเรดิธ"*

*"แกะสีหน้า บุคลิกของมิสจีมาได้ดีเลยนะฮะ เพราะมีความเฟียส ความมั่นใจ พร้อมสู้ พร้อมตบได้ตลอด คือในแง่สีหน้านางแบบนี่ใช่เลย คือภาพนี้ถือว่าทำได้ตามมาตรฐานฮ่ะ แต่ก็อยากให้มีพลังงานมากกว่านี้อีกนิดนึง - ตุลา"*

## Episode 10

อย่าบอกนะคะ ว่าคุณไม่ใช้เงิน มาลัยว่าทุกคนก็ใช้เงินกันทั้งนั้นแหละค่ะ เราจะทำงานหนักเพื่ออะไร ก็เพื่อเงิน เงินซิ้อความสะดวกสบาย เงินซื้อความสุขให้กับตัวเอง ยิ่งมีเงินเยอะสิทธิพิเศษของเราก็เยอะ วันนี้มาลัยมากับเงิน กับท่าทางที่ทำให้รู้วามีเงิน คนจะมองคุณโก้หรูแบบมาลัย มาลัยขอฝากไว้นะคะ เงืนน้อยหรือเยอะไม่ได้วัดความรวย แต่เงินเหลือเก็บเท่าไรต่างหากที่จะวัดอนาคตของคุณ

*"ปัจจัยที่เลือกมาถูกคาดเดาได้ค่ะ เลยไม่ได้รู้สึกแปลกใจอะไร ตัวภาพเองก็สามารถพรีเซนต์ให้เห็นถึงปัจจัยได้อย่างชัดเจน เพียงแต่อาจจะรู้สึกว่าภาพค่อนข้างจะธรรมดาไปค่ะ - เมเรดิธ"*

*"ถือว่าชัดเจนดีเรื่องของเงินนะฮะ ท่าโพสดี และดูชัดเจนกับที่อธิบายมา ว่าบ้าเงิน บ้าการใช้จ่าย ชั้นรวย ชั้นสวย ชั้นทำได้ทุกอย่างเพราะชั้นมีเงิน ภาพนี้อาจจะดูธรรมดาไปนะฮะ แต่มันก็ดูสื่อถึงความเป็นปัจจัยที่ 5 ได้ดี ไม่แพ้ภาพอื่นๆ เช่นกัน ตุ๊คิดว่า แต่ถ้าจะให้ติสักหน่อย ก็คงเป็นฉากหลัง ถ้าเป็นเงินโปรยๆ ปลิวลงมา จะลงตัวมากๆ ฮ่ะ - ตุลา"*

และเมื่อการแข่งขันจบลงปรากฎว่าทีมเอลซ่าแพ้อีกครั้ง ทำให้ต้องมีคนเข้าสู่ห้องคัดออกและคนๆนั้นคือ มาลัยวรรณ ในห้องคัดออกมาลัยวรรณได้เจอกับโซมะและสายน้ำ ซึ่งเมื่อถึงเวลาตัดสินแองเจิ้ลเฌอแตมที่มารับหน้าที่แทนแองเจิ้ลคารวยได้ถามคำถามทุกคนและซึ่งเมื่อถึงเวลาตัดสินใจเฌอแตมตัดสินใจที่จะตัดมาลัยวรรณออกจากเกมส์เนื่องจากมาลัยวรรณไม่ได้ร่วมทำภารกิจคลาสเรียน มาลัยวรรณจึงกลายเป็นผู้เข้าแข่งขันคนที่แปดที่ต้องออกจาก THE WOW 3